روم (مانیٹرنگ ڈیسک) اطالوی فٹبال لیگ اٹ اسہ پین اسہ کنڈی ءُ گو اس مسنے۔ انٹر میلان جینوا ءِ 3-0 اٹ کٹا۔ لوکاکو 2 گول اسکور کرے۔ سیری اے اٹ انٹر میلان و جینوا نا ٹیمک مون مقابل مسر، میچ انا بنا دفاعی وڑ اٹ مس، انٹرمیلان بھاز گچینی اٹ گوازی کرے، 34 میکو منٹ لوکاکو گول کرسا مونی ہننگ نا کوشست کرے۔ 1-0 اٹ اولیکو ہاف چٹا۔ ارٹمیکو نا گڈ سر اٹ سینکز گول اس کرے۔ انجری ٹائم اٹ اسٹار آن پُر انگا انٹرمیلان اسہ پین جلہو اس کرے، لوکاکو ودک آ منٹ اٹ تینا ارٹمیکو گول ءِ اسکور کرے۔ 3-0 نا بھلو سرسہبی سے ٹی انٹرمیلان ءِ بھلو انعام اس رسینگا، اٹلانٹا آن ارٹمیکو پوزیشن ءِ پُلا، 4 پوائنٹ نا فرق ءِ چٹفسا نمبر ون مننگ نا پارے۔
